Vesta (laulaja)

Vesta Rebekka Burman (s. 20. kesäkuuta 1994 Helsinki) on suomalainen laulaja-lauluntekijä. Hän käyttää taiteilijanimenään etunimeään Vesta.

Vestan esikoisalbumi Lohtulauseita julkaistiin vuonna 2018. Vesta palkittiin vuoden tulokkaana Emma-gaalassa. Toinen albumi Uskon tulevaan julkaistiin vuonna 2022.

 Tausta 
Vesta varttui Vuosaaren kaupunginosassa Helsingissä. Hän on valmistunut ylioppilaaksi Kallion lukiosta syksyllä 2014.

 Ura 
Vesta julkaisi ensimmäisen omakustannekappaleensa, ”Varjo”, vuonna 2014, jonka myötä hän sai yhteistyösopimuksen VILD Musicin kanssa. Yhtiö julkaisi Vestan kolme ensimmäistä singleä, vuonna 2015 julkaistut kappaleet ”Kevät” ja ”Anteeksi” sekä vuonna 2016 julkaistun ”Vielä1”-kappaleen. Omien singlejulkaisujensa lisäksi hän myös vieraili ennen debyyttialbumiaan muun muassa Töölön Ketterän, Kauriinmetsästäjien ja Pyhimyksen kappaleilla.

Huhtikuussa 2017 hän solmi levytyssopimuksen Warner Music Finlandin alaisen Etenee Recordsin kanssa, jonka myötä hän alkoi työstää esikoisalbumiaan tuottaja Jori Sjöroosin kanssa. Yhteistyön ensimmäinen single, ”Sun katu”, julkaistiin 31. toukokuuta 2017. Esikoisalbumi Lohtulauseita julkaistiin maaliskuussa 2018. Levyn aiheita olivat rakkaus, erot ja vaikeat tunteet. Se nousi heti julkaisunsa jälkeen Suomen virallisen albumilistan kärkisijalle kolmeksi viikoksi. Vesta palkittiin Soundi-lehden Master Of Pulpets -tulokaspalkinnolla vuonna 2017 ja vuoden tulokas -palkinnolla Emma-gaalassa vuoden 2019 helmikuussa.

Vesta perusti vuonna 2018 Vesta B Oy -nimisen yhtiön, jonka toimialana on Esittäviä taiteita palveleva toiminta. Hän on yhtiönsä toimitusjohtaja ja ainoa työntekijä.

Vestan toisen studioalbumin ensimmäinen single ”Valonsäteet” julkaistiin toukokuussa 2020. Myös albumin oli määrä ilmestyä vielä saman vuoden aikana, mutta sen työstämisestä tuli Vestalle hidas ja vaikea prosessi. Muun muassa ilmastonmuutosta käsittelevä Uskon tulevaan -albumi julkaistiin lopulta vuonna 2022. Vaikka se saikin positiivista palautetta kriitikoilta, Vesta ei itse kokenut ilmaisseensa siinä haluamiansa asioita onnistuneesti.

Vesta osallistui Vain elämää -sarjan kuvauksiin keväällä 2025.

 Diskografia 
 Albumit 
 Nimi Julkaisutiedot Lista MyyntiFIN LohtulauseitaJulkaistu: 23. maaliskuuta 2018
Formaatti: CD / LP / digitaalinen lataus
Levy-yhtiö: Etenee Records & Warner Music Finland 1 –Uskon tulevaan Julkaistu: 11. maaliskuuta 2022
 Levy-yhtiö: Etenee Records & Warner Music Finland 4

 Singlet 
 Vuosi Nimi Listasijoitukset Albumi Single-lista Radio-lista2015 ”Kevät” – – ”Anteeksi” – – 2016 ”Vielä1” – –2017 ”Sun katu” – 53Lohtulauseita ”Kynnet, kynnet”(Pyhimys feat. Vesta) 5 50Tapa poika ”Ota varovasti” – 9Lohtulauseita2018 ”Fakin rockstarr” 17 – ”3.30” – – 2019 ”Tuun ilman huomioo toimeen” – – 2020 ”Valonsäteet” – 28Uskon tulevaan 2021  ”Kunnes sammutaan”(Benjamin & Vesta) 19 – ”Ei yksin tarvii uskaltaa” – –Uskon tulevaan”Periodi” – –2022"Juttele mulle" – –2024 ”En tunne mitään”(Bizi feat. Vesta)  31 –Pitäiskö mun soittaa sille"Rakastut muihin tyttöihin" – – 2025"Annatko pusun" – –"Jää mun viereen" – –"Idoli" – 60"Kot Kot" 17 – Vain elämää (Kausi 16)"Myöhemmin" – –"Mä hajotan tän maailman" – –"Lupaa et sä lähet" 43 –"Aino"––"Asunto 35"––"Tuiki tuiki"––"Täysikuu"––"On hetki"––"Tipitii"––

 Lähteet 

 Aiheesta muualla 

Vestan kotisivut 

Luokka:Suomalaiset laulajat
Luokka:Suomalaiset lauluntekijät
Luokka:Emma-palkinnon saajat
Luokka:Elävät henkilöt
Luokka:Vuonna 1994 syntyneet